SANParke sê oor moontlike staking op hande | Maroela Media
Fundisile Mketeni, uitvoerende hoof van SANParke, het gesê die organisasie het nog nie ŉ formele kennisgewing kragtens die Wet op Arbeidsverhoudinge van die Health and Other Service Personnel Trade Union of South Africa (Hospersa) ontvang nie.
“SANParke het op 11 Julie met alle erkende vakbonde en Hospersa vergader en versoek dat staking- en betogingsreëls ontwikkel word. Die bestuur het ingestem en onderneem om die reëls saam te stel en binne die komende week met die vakbond te vergader,” het Mketeni verduidelik.
Hy het gesê nuus oor die staking is ŉ verrassing, want die vergadering oor die reëls vir stakings en betogings het nog nie plaasgevind nie. “Indien die vakbond met sy dreigemente sal voortgaan, sal die betrokke werknemers, wat aan die staking deelneem, nie toegelaat word om op SANParke se perseel te betoog sonder ŉ ooreenkoms of toestemming nie. In ŉ poging om die dooiepunt op te los, maan SANParke ook die vakbond om die bestuur se aanbod, van 6% plus 1% betalingsverhoging, wat op ŉ 7%-aanpassing neerkom, te aanvaar, aangesien die onderhandelings afgehandel is.”
O’K die diere kan nie staak as hulle ontevrede is met hoe hulle vir die nageslag bewaar word nie, hulle ken nie van staak nie, hulle weet ook nie van brand af nie.
Waarom word vryheid van spraak onderdruk, veral as dit die waarheid is, maar nie noodwendig polities korrek nie?
Julle kan maar staak ons sal help vrywillig om ons diere te red so staak maar julle
Goed ooreenkoms julle staak kan ons dan julle werk oorneem asseblief daar is baie mense wat smag na werk en wat wou gee vir so n awesome werk ek is eenvan hulle
Christie.Stem volkome saam jou .Sit die advertensie uit .wie wil daar werk met hulle salaris, Eks in want werks geleenthede is min.gaan gereeld soontoe en sal daarvan hou om daar te kan werk in die bos/natuur
Ek soek werk. As diereliefhebber sal ek dit love om diere kos te gee!! Staak gerus, baie ander wat graag wil werk:-)
As hulle wil staak ,jag hulle weg, ek is is bereid om daar te gaan werk teen n minder salaris.Sit sonder werk met my kwalifikasies.Wat n fees om daaar te kan werk in die natuur/bos.gee my die geleentheid eks daar
Jaag hulle weg .Ek sal daar werk vir daai salaris.Wat n fees in die natuur/bos
Diere kos gee?? Claudia hierdie is die Kruger Wildtuin, nie Pretoria dieretuin nie. Sjoe die onbetwiste wins van R1.29 miljard is nie sleg nie :-)
Hulle maak ‘n massiewe wins, maar ek as SA burger kan nie bekostig om daar vakansie te gaan hou nie. Die verblyf is net te duur.
Mag die Vader help dat hulle tog net nie die wildtuin afbrand oor R10 se verhogings nie…
Lees koerante, lees Maroela, en al waat jy te lese kry is die stakings wat ORAL plaasvind of mee gedreig word. Ons weet WIE die stakers is. Ons weet ook dat hul net wil he, he, en he en met niks tevrede is nie. Hierdie land is in sy peetjie in en ek sal sorg dat my kinders sover moontlik hier padgee. DIS wat ek en hul pa 50 jaar terug moes gedoen het toe die geleentheid daarvoor daar was.
Sal graag wil weet wie die eerste persoon was wat die belaglike manier van wil-afdwing deur staking begin het. Dis seker een van die mees ongesofistikeerde maniere om oor iets te debateer. Of ontbreek die kennis van debat dalk?